Quan Marzauan arribèc ena preséncia dera princessa, se lheuèc eth vel que li caperaue eth ròstre, se seiguec en solèr, e treiguec de dejós dera ròba un astrolabi, libres de bruisheria e ua candèla; e se premanie a trèir er oroscòp de Budur abans d’interrogar-la, quan de pic, era joena se lancèc en sòn còth e lo punèc damb trendesa, donques que l’auie arreconeishut de seguit.